Անդրեաս Սամարիս

Անդրեաս Սամարիս (հուն․՝ Ανδρέας Σάμαρης, ), հույն պրոֆեսիոնալ ֆուտբոլիստ, կիսապաշտպան։ Հանդես է գալիս պորտուգալական «Բենֆիկայի» և Հունաստանի ազգային հավաքականի կազմում։

Ակումբային կարիերա

Կարիերայի սկիզբը 
Սամարիսը սկսել է իր կարիերան հունական «Պանաչաիկի» ֆուտբոլային ակումբի կազմում։ 2007 թվականի ապրիլի 10-ին նա թիմի հետ կնքել է պրոֆեսիոնալ պայմանագիր։

2010 թվականի հունվարի 11-ին Անդրեաս Սամարիսը տեղափոխվել է «Պանիոնիոս»։

2012 թվականին Սամարիսը տեղափոխվել է «Օլիմպիակոս», սակայն իր առաջին մրցաշրջանը վարձավճարով անցկացրել է «Պանիոնիոս»։ 2013 թվականին նա վերադարձել է և թիմի կազմում իր առաջին գոլը խփել է 2013 թվականի նոյեմբերի 23-ին՝ «Պանտրակիկոսի» դեմ խաղում։

«Բենֆիկա» 
2014 թվականի օգոստոսի 22-ին Սամարիսը 10 միլիոն եվրոյի դիմաց տեղափոխվել է պորտուգալական «Բենֆիկա»։ Նա թիմի հետ կնքել է 5-ամյա պայամանգիր և ըստ այդ պայմանագրի նրա հրաժարագինը կազմելու էր 45 միլիոն եվրո։ Թիմի կազմում իր դեբյուտը Սամարիսը նշել է սեպտեմբերի 10-ին՝ «Վիտորիա Սետուբալի» դեմ խաղում։

Պրեմիեր լիգայում Սամարիսն իր առաջին գոլը խփել է 2015 թվականի օգոստոսի 29-ին՝ «Մորեիրենսե»-ի դեմ խաղում։ Այդ խաղում նա նաև կատարել է գոլային փոխանցում։ 2016 թվականի ապրիլի 1-ին Սամարասը խփել է իր երկրորդ գոլը Պորտուգալիայի առաջնությունում՝ «Բրագայի» դեմ խաղում։ Հանդիպումն ավարտվել է 5-1 հաշվով։

Միջազգային կարիերա 
«Օլիմպիակոս»-ում հիանալի մրցաշրջանն անցկացնելուց հետո Սամարիսը մասնակցել է ԱԱ 2014-ին։ 2014 թվականի հունիսի 24-ին նա խփել է իր առաջին գոլը Կոտ դ'Իվուարի հավաքականի դեմ խաղում։

Վիճակագրություն

Ակումբային

Միջազգային

Ձեռքբերումներ

«Օլիմպիակոս» 
 Հունաստանի չեմպիոն - 2013/14

«Բենֆիկա» 
 Պորտուգալիայի չեմպիոն - 2014/15, 2015/16
 Պորտուգալիայի լիգայի գավաթակիր - 2014/15, 2015/16
 Պորտուգալիայի սուպերգավաթակիր - 2016

Ծանոթագրություններ

Արտաքին հղումներ 
 Էջը «Բենֆիկայի» պաշտոնական կայքում 
 Էջը ՖԻՖԱ-ի պաշտոնական կայքում 
 Էջը ՈՒԵՖԱ-ի պաշտոնական կայքում
 

1989 ծնունդներ
Հունիսի 13 ծնունդներ
Օլիմպիակոս Պիրեյոսի ֆուտբոլիստներ
Բենֆիկայի ֆուտբոլիստներ
Հույն ֆուտբոլիստներ
Հունաստանի հավաքականի ֆուտբոլիստներ
Ֆուտբոլի կիսապաշտպաններ